Ураганният вятър не позволи на самолет да кацне в София Ураганният вятър вчера предизвика проблеми и на летище " София " . Самолет на нискотарифната авиокомпания " Райънеър " не е успял да кацне заради лоите метеорологични условия . Наложило се е да бъде отклонен към Букурещ , където се е приземил , предаде Нова ТВ . Самолетът е изпълнявал полет от Лондон до София . Излетял е от британската столица в 16 : 50 часа местно време и е трябвало да кацне в столицата ни в 22 : 00 часа вечерта българско време , като полетът е трябвало да продължи 3.35 часа . След два опита да кацне обаче самолетът се е пренасочил към Букурещ . Летищните власти уточниха , че действието е предприето по желание и преценка на пилота на самолета 1 Пътниците ще бъдат превозени към София с автобуси . От л етище " София ” уточниха , че в момента обстановката е нормална и самолетите кацат безпрепятствено .